Teksas (ang.: "Texas") (hišp.: "Tejas") – stōn we pouedniowyj tajli USA, nad Zatokōm Meksykańskōm. Granica mo ôd wschodu s Luizjanōm a Arkansas, ôd pōunocy s Ôklahōmōm a ôd zachodu s Nowym Meksykym. Je we wiynkšyj tajli wyžynny (Wielge Rōwniny), na pouedniowym zachodzie mo trocha wiyrchōw a na pouedniowym wchodzie Nizina Zatokowo. Nojsrogše miasta: Houston, Dallas, San Antonio, Austin a El Paso. We 1519 Alonso Alvarez de Pineda ôguosiu zajyńce Teksasu bez Szpanijo. Jak Meksyk we 1821 uzyskou niypodlyguość, Teksas s anfanga wlazowou we jygo skuod. Bez lota 20. XIX wieku ôsiedlili sie sam Amerikōny, guōwn Negry s poedniowych stanōw, kaj bōuo niywolnictwo. Řōnd Meksyku dou wuōnčas autōnōmijo lo Taksasu. We 1829 řōnd Meksyku zakozou niywolnictwa a tyž dolšyj imigracyje s USA, bez cōž jygo stosōnki s Teksasym sie fest pogoršyuy. 1 marca 1836 ôguošōno pwstaniy Republiki Teksasu, na co Meksyk zareagowou interwencyjōm armije, keryj kulminacyjōm bōua bitwa pode Alamo. We 1836 po pokananiu armije meksykańskij Teksas ôstowo republikōm. Gowōm państwa ôstowo Sam Houston a kraj lygalizuje niywolnictwo. We 1845 John Tyler, prezydynt Teksasu, podpisou rezolucyjo ô aneksyje Teksasu bez USA. 29 grudnia 1845 Teksas ôstou přijynty do Ōnije kej 28. stan. We 1861 Teksas wystōmpiu s Ōnije a přistou do Kōnfederacyje. Bōu tymu přeciwny Sam Houston, nale niy skiž tygo co bōu zwolyńnikym Ōnije abo wrogym niywolnictwa, nale chciou přiwrōcynio niypodleguości.